CELEX: 32011D0231
Language: bg
Date: 2011-04-11 00:00:00
Title: 2011/231/ЕС: Решение на Комисията от 11 април 2011 година за предоставяне на дерогации на определени държави-членки във връзка с предаването на статистически данни съгласно Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд по отношение на статистическите данни за трудовите злополуки (нотифицирано под номер C(2011) 2403)

12.4.2011   
            
            
               BG
            
            
               Официален вестник на Европейския съюз
            
            
               L 97/47
            
         РЕШЕНИЕ НА КОМИСИЯТА
   от 11 април 2011 година
   за предоставяне на дерогации на определени държави-членки във връзка с предаването на статистически данни съгласно Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд по отношение на статистическите данни за трудовите злополуки
   (нотифицирано под номер C(2011) 2403)
   (само текстовете на английски, гръцки, латвийски, немски, нидерландски и френски език са автентични)
   (2011/231/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1338/2008 на Европейския парламент и на Съвета от 16 декември 2008 г. относно статистиката на Общността в областта на общественото здраве и здравословните и безопасни условия на труд (1), и по-специално член 9, параграф 2 от него,
   като взе предвид исканията, направени от Кралство Белгия, Федерална република Германия, Ирландия, Република Гърция, Френската република, Република Латвия, Кралство Нидерландия и Обединено кралство Великобритания и Северна Ирландия,
   като има предвид, че:
   
               (1)
            
            
               В съответствие с член 2 от Регламент (ЕО) № 1338/2008 той се прилага към изготвянето на статистически данни за трудовите злополуки съгласно определението в приложение IV.
            
         
               (2)
            
            
               В член 9, параграф 2 от Регламент (ЕО) № 1338/2008 се предвижда, че при необходимост въз основа на обективни причини на държавите-членки се предоставят дерогации и преходни периоди.
            
         
               (3)
            
            
               От предоставената на Комисията информация е видно, че исканията за дерогации, направени от Белгия, Германия, Ирландия, Гърция, Франция, Латвия, Нидерландия и Обединеното кралство, са последица от необходимостта от значителни промени в националните административни и статистически системи, за да се постигне пълно съответствие с Регламент (ЕО) № 1338/2008.
            
         
               (4)
            
            
               Поради това тези дерогации следва да бъдат предоставени на посочените държави-членки.
            
         
               (5)
            
            
               Мерките, предвидени в настоящото решение, са в съответствие със становището на Комитета на Европейската статистическа система,
            
         ПРИЕ НАСТОЯЩОТО РЕШЕНИЕ:
   Член 1
   Посочените в приложението дерогации се предоставят на изброените в него държави-членки.
   Член 2
   Адресати на настоящото решение са Кралство Белгия, Федерална република Германия, Ирландия, Република Гърция, Френската република, Република Латвия, Кралство Нидерландия и Обединено кралство Великобритания и Северна Ирландия.
   
      Съставено в Брюксел на 11 април 2011 година.
      
         
            За Комисията
         
         Olli REHN
         
            Член на Комисията
         
      
   
   
      (1)  ОВ L 354, 31.12.2008 г., стр. 70.
   
      ПРИЛОЖЕНИЕ
      
         Дерогации от Регламент (ЕО) № 1338/2008, прилаган от Комисията, по отношение на статистическите данни за трудовите злополуки
      
      
                  Държава-членка
               
               
                  Дерогация
               
               
                  Край на дерогацията
               
            
                  Белгия
               
               
                  Първо предаване на данни за трудови злополуки за лицата, заети в публичния сектор (NACE O): 2016 г. (данни за 2014 г.).
               
               
                  30 юни 2016 г.
               
            
                  Първо предаване на данни по променливата ISCO-08: 2014 (данни за 2012 г.).
               
               
                  30 юни 2014 г.
               
            
                  Германия
               
               
                  Първо предаване на данните по променливите „пропуснати дни“, ISCO-08 и по 4-значното ниво NACE Rev.2: 2016 г. (данни за 2014 г.)
               
               
                  30 юни 2016 г.
               
            
                  Първо предаване на данни за трудовите злополуки за държавните служители: 2016 г. (данни за 2014 г.)
               
               
                  30 юни 2016 г.
               
            
                  Ирландия
               
               
                  Първо предаване на данни за пътнотранспортни произшествия (по-пълни данни за пътнотранспортните произшествия): 2016 г. (данни за 2014 г.)
               
               
                  30 юни 2016 г.
               
            
                  Гърция
               
               
                  Първо предаване на данните по променливите „пропуснати дни“, „вид нараняване“ и данни по променливите от фаза III за причини и обстоятелства: 2016 г. (данни за 2014 г.).
               
               
                  30 юни 2016 г.
               
            
                  Първо предаване на данните за лицата, заети в публичния сектор (NACE O), и за лицата, заети в отраслите по NACE Rev.2, които не са осигурени от Социалната осигурителна фондация (IKA): 2016 г. (данни за 2014 г.)
               
               
                  30 юни 2016 г.
               
            
                  Франция
               
               
                  Първо предаване на данните по променливите от фаза III за причини и обстоятелства: 2016 г. (данни за 2014 г.).
               
               
                  30 юни 2016 г.
               
            
                  Обхващане в пълна степен на всички заети лица в отрасли по NACE Rev.2, A-S: 2016 г. (за данни за 2014 г.).
               
               
                  30 юни 2016 г.
               
            
                  Латвия
               
               
                  Първо предаване на данни по променливите „пропуснати дни“, „икономическа дейност на работодателя“ с подробен 4-значен код по NACE Rev.2 и географското положение по NUTS: 2014 г. (данни за 2012 г.)
               
               
                  30 юни 2014 г.
               
            
                  Нидерландия
               
               
                  Първо предаване на данни по променливите „професия“, „вид нараняване“, „наранена част от тялото“, „дата на злополуката“, „пропуснати дни“ и данни за променливите по фаза III за причините и обстоятелствата: 2016 г. (данни за 2014 г.).
               
               
                  30 юни 2016 г.
               
            
                  Обединено кралство
               
               
                  Първо предаване на данните по променливата „пропуснати дни“: 2015 г. (данни за 2013 г.)
               
               
                  30 юни 2015 г.
               
            
                  Първо предаване на данните за пътнотранспортни произшествия: 2015 г. (данни за 2013 г.)
               
               
                  30 юни 2015 г.
               
            
                  Първо предаване на данни за злополуки с членове на екипажи на въздухоплавателни средства и моряци: 2016 г. (данни за 2014 г.)
               
               
                  30 юни 2016 г.